Υλικό Φυσικής-Χημείας	Κινηματική
Επιλέξτε το σωστό διάγραμμα.
Ένα αυτοκίνητο κινείται ευθύγραμμα με σταθερή ταχύτητα και σε μια στιγμή t1 αρχίζει να φρενάρει μειώνοντας την ταχύτητά του. Ποιο από τα παρακάτω διαγράμματα περιγράφει σωστά τη θέση του σε συνάρτηση με το χρόνο;
[image: ]
Απάντηση:

Για όσο χρόνο το αυτοκίνητο κινείται με σταθερή ταχύτητα, η κλίση στο διάγραμμα x-t , παραμένει σταθερή, οπότε η γραφική παράσταση είναι ευθεία. Μόλις αρχίζει να φρενάρει,  η ταχύτητά του μειώνεται, συνεπώς μειώνεται και η κλίση της γραφικής παράστασης.
Ας το δούμε λίγο αναλυτικά με βάση το παρακάτω σχήμα. 
Η κλίση παραμένει σταθερή στο πρώτο, μειώνεται στο δεύτερο σχήμα (φ1>φ2>φ3), ενώ αυξάνεται στο τρίτο όπου φ1<φ2<φ3. 
[image: ]
Στην περίπτωσή μας λοιπόν τα σχήματα που ικανοποιούν τις δυο κινήσεις, όπου αρχικά να έχουμε σταθερή κλίση, ενώ στη συνέχεια να έχουμε κλίση η οποία να μειώνεται,  είναι το (α) και το (γ). 
Ποιο από τα δύο είναι το σωστό;
[image: ]Η ταχύτητα ελάχιστα πριν και ελάχιστα μετά τη στιγμή t1 είναι η ίδια, συνεπώς και η κλίση θα πρέπει να έχει την ίδια τιμή. 
Αν πάρουμε όμως την κλίση στο (α) διάγραμμα, στην περίπτωση της ομαλής κίνησης (πριν τη στιγμή t1, γωνία φ) και μόλις αρχίσει η επιβράδυνση (μετά τη στιγμή t1, γωνία θ), μπορούμε να παρατηρήσουμε ότι θ>φ, συνεπώς η γραφική παράσταση είναι λανθασμένη.
Άρα η σωστή γραφική παράσταση είναι του σχήματος (γ), όπου «ομαλά» η ευθεία μετατρέπεται σε καμπύλη.

YAko ®vokrg - Xnueiag.

Eneidn To va poipaleoal npaypata, ivar Kahd yia GAouG.

